CELEX: 32020R1190
Language: ro
Date: 2020-08-11 00:00:00
Title: Regulamentul de punere în aplicare (UE) 2020/1190 al Comisiei din 11 august 2020 de rectificare a Regulamentului de punere în aplicare (UE) 2015/983 al Comisiei privind procedura de eliberare a cardului profesional european și aplicarea mecanismului de alertă în temeiul Directivei 2005/36/CE a Parlamentului European și a Consiliului (Text cu relevanță pentru SEE)

12.8.2020   
               
               
                  RO
               
               
                  Jurnalul Oficial al Uniunii Europene
               
               
                  L 262/4
               
            
         REGULAMENTUL DE PUNERE ÎN APLICARE (UE) 2020/1190 AL COMISIEI
         din 11 august 2020
         de rectificare a Regulamentului de punere în aplicare (UE) 2015/983 al Comisiei privind procedura de eliberare a cardului profesional european și aplicarea mecanismului de alertă în temeiul Directivei 2005/36/CE a Parlamentului European și a Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale (1), în special articolul 4 a alineatul (7),
         întrucât:
         
                     (1)
                  
                  
                     În conformitate cu articolul 20 alineatul (1) din Regulamentul de punere în aplicare (UE) 2015/983 al Comisiei (2), pentru stabilire și pentru prestarea temporară și ocazională de servicii în temeiul articolului 7 alineatul (4) din Directiva 2005/36/CE, autoritatea competentă din statul membru gazdă trebuie să ia în primul rând o serie de decizii. Printre acestea se numără decizia de a prelungi valabilitatea cardului profesional european (CPE).
                  
               
                     (2)
                  
                  
                     Cu toate acestea, articolul 7 alineatul (4) din Directiva 2005/36/CE se aplică numai în situațiile în care serviciile urmează să fie prestate pentru prima dată. Prin urmare, în contextul articolului 20 alineatul (1) din Regulamentul de punere în aplicare (UE) 2015/983, nu este relevantă o decizie de prelungire a validității CPE.
                  
               
                     (3)
                  
                  
                     Prin urmare, Regulamentul de punere în aplicare (UE) 2015/983 trebuie rectificat în consecință.
                  
               
                     (4)
                  
                  
                     Măsura prevăzută de prezentul regulament este conformă cu avizul Comitetului pentru recunoașterea calificărilor profesionale menționat la articolul 58 alineatul (1) din Directiva 2005/36/CE,
                  
               ADOPTĂ PREZENTUL REGULAMENT:
         
            Articolul 1
            La articolul 20 din Regulamentul de punere în aplicare (UE) 2015/983, alineatul (1) se înlocuiește cu următorul text:
            
               
                  „(1)   Pentru stabilire și pentru prestarea temporară și ocazională de servicii în temeiul articolului 7 alineatul (4) din Directiva 2005/36/CE, autoritatea competentă din statul membru gazdă ia o decizie de eliberare a CPE sau o decizie de a refuza eliberarea CPE sau o decizie de aplicare a unor măsuri compensatorii în temeiul articolului 7 alineatul (4) al patrulea paragraf sau al articolului 14 din Directiva 2005/36/CE.”
               
            
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 august 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 255, 30.9.2005, p. 22.
         
            (2)  Regulamentul de punere în aplicare (UE) 2015/983 al Comisiei din 24 iunie 2015 privind procedura de eliberare a cardului profesional european și aplicarea mecanismului de alertă în temeiul Directivei 2005/36/CE a Parlamentului European și a Consiliului (JO L 159, 25.6.2015, p. 27).